״חומה ומגדל״ בגן השלושה | ציוני דרך
תל עמל היתה אחד הישובים הראשונים שהוקמו בשיטת ״חומה ומגדל״ וסמל למאבק על ההתיישבות העברית. מתחם חדיש שיבנה במקום יציע למבקרים בגן השלושה להצטרף ל״הקמה מחדש״ של חומה ומגדל, כשהם מוקפים בתפאורה ייחודית ומיצגים דרמטיים
תל עמל היה בין הישובים הראשונים בסדרת יישובי ״חומה ומגדל״- שיטה שהפכה עם השנים לסמל המאבק על ההתיישבות. שנים רבות לאחר מכן האתר שוחזר. הוא נחנך למבקרים בשנת 1993 כשהוא ממוקם בתוך מתחם הגן הלאומי ״גן השלושה״.
הסיור באתר מפגיש את המבקר עם מפעל ״חומה ומגדל״ ועם הקשיים והתעוזה החלוצית מתקופת מאורעות 36-39. זהו סיור המקרב את מבקריו למורשת העברית ויוצר תחושת גאווה בארצנו ובבוניה.
במסגרת פרויקט המורשת הלאומי ״ציוני דרך״ הוקם באתר מתחם חדש ואינטראקטיבי, המזמין את המבקרים לחוות באופן מוחשי את חווית ההקמה של ״חומה ומגדל״, תוך שהם מוקפים בתפאורה מושקעת ומיצגים דרמטיים. לצד הפן החוויתי במהלך הביקור מסופר גם על קורותיהם ותרבותם של הצעירים המהפכניים של תקופת חומה ומגדל, שהפכו למקור השראה, למורשת, ולגאווה לדורות הצעירים וליהודי הארץ והעולם.
בין גן השלושה לאתר חומה ומגדל הוקמה תפאורה מקשרת. בדרך זו ניתן יהיה להזמין את המבקרים הרבים שמגיעים לגן השלושה לחוויה ערכית הנמצאת באותו המתחם.
בתקופת המרד הערבי בשנים 1936-1939 הוקם מפעל מפואר שהתווה את הדרך להתיישבות החדשה, להפרחת השממה ולקביעת הגבולות במדינה: ״חומה ומגדל״.
״חומה ומגדל״ היה בראשית פתרון טכני, שיטה שנמצאה להתיישבות מהירה בלב אזור עוין ונועדה להבטיח הגנה למתיישבים מיד עם עלותם על הקרקע מפני התקפות של כנופיות ערביות. ואולם, המושג הפך עד מהרה משיטה לסמל, המסמל את ההתיישבות כדרך של מאבק מדיני על הגבולות, כתרומה לביטחון הישוב ובשילוב של ערכי ההתיישבות והביטחון.
תל עמל עלה על הקרקע ב- 10 בדצמבר שנת 1936. הוא היה בין הישובים הראשונים בסדרת יישובי ״חומה ומגדל״ והקיבוץ הראשון בבקעת בית שאן. ב-1937 שונה שמו ל״ניר דוד״ - שחלקו המודרני ממוקם סמוך לתל עמל המשוחזר.
שנים רבות לאחר מכן האתר שוחזר ונחנך למבקרים בשנת 1993. הוא ממוקם כיום בתוך מתחם הגן הלאומי ״גן השלושה״.
כיום נמצאים באתר המשוחזר חדר מגורים, חדר אוכל, מטבח ומכבסה, בהם אפשר לחוש ולממש את העבר, וחצר מגדל ממנו ניתן להשקיף מן העבר אל הנוף הירוק הפורח כיום. במקום מוקרן סרטון ומתקיימות פעילויות בתיאום מראש.
הסיור באתר מפגיש את המבקר עם הקשיים והתעוזה החלוצית מתקופת מאורעות 36-39, מקרב ויוצר תחושת גאווה בארצנו ובוניה.
במסגרת פרויקט המורשת הלאומי ״ציוני דרך״ הוקם במקום מתחם חדש ואינטראקטיבי המזמין את המבקרים לחוות באופן מוחשי את חווית העלייה לחומה ומגדל. לצד הפן החוויתי במהלך הביקור מסופר גם על קורותיהם ותרבותם של הצעירים המהפכניים של תקופת חומה ומגדל, שהפכו למקור השראה, למורשת, ולגאווה לדורות הצעירים וליהודי הארץ והעולם.
בביקור זה מתורגמים התכנים הייחודיים של המקום לפעילות חווייתית של מסע בזמן, כניסה אל תקופת חומה ומגדל ולקיחת חלק פעיל באירועים שקרו אז.
המיזם כולל שדרת דמויות כלי רכב וכלים חקלאיים ״ישנים״ משנות ה-30 וה-40 של המאה ה-20, המתארים את העלייה לקרקע של תל עמל בשנת 1936. השדרה ושיירת הרכבים שבה מהווים קו מקשר בין גן השלושה לאתר חומה ומגדל ולגן פעמוני ההתיישבות. בדרך זו ניתן להזמין את המבקרים הרבים שמגיעים לגן השלושה לחוויה ערכית הנמצאת באותו המתחם.
על תוכנית הביקור
הביקור בחוויה האינטראקטיבית מעביר חזון של קבוצת צעירים היוצרת עולם חדש, מלהיב וסוחף, שבו ה"יחד" הוא הרבה יותר ושלם יותר מה"יחיד”, ובו לכל חברי הקבוצה יש רצון להוכיח יוזמה ולהיות שותפים בקביעת גבולות המדינה שבדרך. הביקור מציג ומעביר למבקרים את התרוממות הרוח לקראת השיא של יום העלייה אל הקרקע.
בתחילתו של המיצג "מטפסים" הצופים על רכב ייעודי ו"נעים" ביחד עם ה"גיבורים" המדברים ביניהם וחושפים את הפחדים והחששות מפני הבאות. משם ממשיכים אל הקמה פעילה של "חומה ומגדל" וחווים טעימה מההגנה עליו ומחיי היום יום ביישוב המוגן תוך כדי חוויית טעימה מנופי וממראות ימי "חומה ומגדל", הן בעזרת אמצעי המחזה והן באמצעות תפאורה אוטנטית לתקופה. בסיומה של התצוגה, נחשפים המבקרים לסיפורים אישיים של גיבורי המקום ועולים דרך פתח נסתר בחלל אל המגדל האמיתי בחצר המוזיאון.
כתובת: בתוך הגן הלאומי ״גן השלושה״
שעות פתיחה: שונות מאלו של גן השלושה: בימים א׳-ה׳ ובשבת וחג: 10:00-14:00. בימי שישי וערב חג סגור.
דמי כניסה: מבוגר 40 ש״ח, ילד (עד גיל 14): 24 ש״ח. בקבוצה (מעל 30 איש): מבוגר 36 ש״ח, ילד (עד גיל 14) 22 ש״ח. סטודנט: 34 ש״ח. אזרח ותיק: 20 ש״ח.
אתר אינטרנט- בתוך אתר גן השלושה שבאתר רשות הטבע והגנים:
http://www.parks.org.il/ParksAndReserves/ganHashloshaSahne/Pages/default.aspx
http://gan3.richkid.co.il
שירותים באתר: בגן השלושה הסמוך יש שירותי הצלה, מקלחות, מזנון, בריכה, פינות צל, מפלים, מוזיאון לארכיאולוגיה, שולחנות פיקניק, מתקני משחקים לילדים, שירותים וחניה.
אתרים סמוכים: גן לאומי בית שאן (6.5 ק״מ), גן לאומי מעיין חרוד (3 ק״מ), שמורת הר הגלבוע